CELEX: C2005/243/13
Language: et
Date: 2005-10-01 00:00:00
Title: Kohtuasi C-299/05: Euroopa Ühenduste Komisjoni 26. juuli 2005. aasta hagi Euroopa Parlamendi ja Euroopa Nõukogu vastu

1.10.2005   
            
            
               ET
            
            
               Euroopa Liidu Teataja
            
            
               C 243/9
            
         Euroopa Ühenduste Komisjoni 26. juuli 2005. aasta hagi Euroopa Parlamendi ja Euroopa Nõukogu vastu
   (Kohtuasi C-299/05)
   (2005/C 243/13)
   Kohtumenetluse keel: prantsuse
   Euroopa Ühenduste Komisjon esitas 26. juulil 2005 Euroopa Ühenduste Kohtule hagi Euroopa Parlamendi ja Euroopa Nõukogu vastu. Hageja esindajad on Denis Martin ja Marie-José Jonczy, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tühistada 13. juuli 2005. aasta määruse nr (EÜ) nr 647/2005, millega muudetakse nõukogu määrust (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes ning määrust (EMÜ) nr 574/72, millega on kehtestatud määruse (EMÜ) nr 1408/71 (1) rakendamise kord I lisa punkt 2 osas, mis puudutab jaotise W. Soome punkti b), X. Rootsi punkti c) ja Y. Ühendkuningriik punkte d), e) ja f);
            
         
               2)
            
            
               mõista kohtukulud välja kostjatelt.
            
         Õiguslikud alused ja peamised argumendid
   Komisjoni väidete kohaselt on seadusandja määruse nr 647/05 vastuvõtmisega sisse viinud varem Euroopa Kohtu poolt seatud kriteeriumid erihüvitiste ja mitteosamakseliste hüvitiste koordineerimiseks. Siiski ei ole seadusandja võtnud arvesse nende kriteeriumite kõiki tulemusi, kuna ta jättis nimekirja alles määruse nr 1408/71 IIb lisa jaotise W. Soome punktis b), X. Rootsi punktis c) ja Y. Ühendkuningriik punktides d), e) ja f) sätestatud hüvitised, mille puhul ei ole komisjoni arvates täidetud erihüvitiste kriteeriumid sama määruse artikli 4 lõike 2b tähenduses.
   
      (1)  ELT L 117, 4.5.2005, lk 1